***MËSIMI 24****:* ***SI TË VEPROJ KUR JAM VETËM NË SHTËPI***

|  |  |  |  |  |
| --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | **Klasa: 3** |
| **Tema mësimore:** Si të veproj kur jam vetëm në shtëpi | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e fushës/lëndës:**  **Nxënësi/sja:**   * Identifikon dhe praktikon mënyra të shmangies apo parandalimit të rreziqeve në shtëpi. | | | **Fjalët kyçe:**  Rreziqe, siguria në shtëpi, kujdes ndaj të miturit. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, skencat shoqërore, gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë**: Mësuesi fton nxënësit t’i përgjigjen pyetjeve:   * A do të dëshironit të qëndronit vetëm në shtëpi, të pakujdesuar nga dikush? * Nëse jo, Përse? Nëse Po, Përse?   **Faza e dytë:** Mësuesi fillon të shpjegojë me shembuj konkret rreth:   * Këshilla për të evituar rreziqe që mund të ndodhin në shtëpi kur të vegjlit janë vetëm.   Mos i hap dritaret dhe mos dil në ballon.  Mos u përpiq të ndezësh sobën (si me me gaz edhe me korrent) apo rrezitencat për ngrohje.  Mos bëj banjë vetë, prit deri sa të vijnë prindërit e tu.  Mos luaj me prizat e korrendit.  Mos përdor thikat apo objekte të tjera të mprehta që ndodhen në kuzhinë. Nëse të ndodhen në shtëpi, mund të përdorësh enë plasike në vend të atyre prej qelqi.  Mos prek e mos provo lëngje e solucione që nuk i njeh.  Mos vrapo nëpër shtëpi.  Mblidhi lodrat me kujdes dhe vëri nëpër vendet e tyre.  Mos fto shokë e shoqe në shtëpi. Ju të gjithë keni nevojë për një kujdestar që të kujdeset për ju.  Mos i hap derën personave as personave që nuk i njeh dhe as atyre që nuk janë autorizuar nga prindërit e tu.   * Ku duhet të drejtohen (të telefonojnë) në rast emergjence.   **Faza e tretë**: Mësuesi drejton nxënësit të diskutojnë rreth asaj që mësuar në orë e mësimit, informacionit që kanë marrë nga burime të ndryshme, si dhe eksperiencave personale.  Më pas i drejton nxënënsit të plotësojnë ushtrimin në rubrikën “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë, si dhe të kryejnë me korrektësi fazat e ushtrimit të drejtqëndrimit. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | | |