***MËSIMI 10: SPORTET QË I PËRSHTATEN MOSHËS TIME***

|  |  |  |  |
| --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | **Klasa: 3** |
| **Tema mësimore:** Sportet që i përshtaten moshës sime | | **Situata e të nxënit:** Bashkëbisedim, sjellja shembujve dhe reflektim i nxënësve | |
| **Rezultatet e fushës/lëndës:**  **Nxënësi/sja:**   * Identifikon grupimet kryesore të sporteve; * Identifikon sportet që i përshtaten më mirë moshës. | | | **Fjalët kyçe:**  Sporte individuale, sporte kolektive. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë** : Mësuesi fton nxënësit t’i përgjigjen pyetjes:   * Cila është mosha më e mirë (sipas mendimit tuaj) për të nisur praktikimin e një sporti? * Nëse jeni angazhuar në një sport të caktuar kur e keni nisur atë dhe përse?   **Faza e dytë:** Mësuesi fillon të shpjegojë me shembuj konkret (duke treguar edhe kuriozitetet të ndryshme) rreth:   * Moshës më të përshtatshme për të nisur një sport. * Përfitimet që vijnë nga praktikimi i sporteve * Llojet e sporteve më të përshtatshme për moshën (e nxënësve):   1. Lojërat me top (basketboll, futboll, hendboll, etj.);   2. Gjimnastika;   3. Artet luftarake (karate, xhudo, etj.);   4. Noti;   5. Tenisi;   6. Rrëshqitjet me ski;   7. Etj..   **Faza e tretë**: Mësuesi drejton nxënësit të diskutojnë rreth asaj që mësuar në orë e mësimit dhe informacionit që kanë marrë nga burime të ndryshme.  Më pas i fton nxënësit të plotësojnë ushtrimin tek rubrika “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë, si dhe të kryejnë me korrektësi fazat e ushtrimit të drejtqëndrimit. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en dhe mjekun për njohuritë që kanë rreth temës që diskutohet.  Do të vlerësohen për dukuritë pozitive të shfaqura gjatë diskutimit, (respektimi mendimit të shokëve, radhës së diskutimit, pjesëmarrja aktive në diskutim, etj.) | | | |