***MËSIMI 3: SI LËVIZ TRUPI?***

|  |  |  |  |  |
| --- | --- | --- | --- | --- |
| **Fusha:** Edukim fizik, sporte dhe shëndet | **Fusha:** Edukim fizik, sporte dhe shëndet | **Shkalla: II** | | **Klasa: 3** |
| **Tema mësimore:**  Si lëviz trupi? | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e fushës/lëndës:**  **Nxënësi/sja:**   * Kupton nga se formohet sistemi muskulor; * Kupton se si lëviz trupi. | | | | **Fjalët kyçe:**  Muskuj, kyçe, lëvizje e trupit. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | | |
| **Faza e parë**: Mësuesi fton nxënësit t’i përgjigjen pyetjeve:   * Çfarë ka nën lëkurë që e bën trupin të lëvizë? * Si lëviz trupi yt? Cilat pjesë të trupit lëvizin? * Me çfarë ngjasojnë gjymtyrët e tu kur lëvizin?   **Faza e dytë:** Mësuesi fillon të shpjegojë me shembuj konkret (duke treguar edhe kuriozitetet të ndryshme) rreth:   * Se si lëviz trupi, detyrës kryesore të muskujve dhe kyçeve në lëvizjen e tij; * Mënyrave të ndryshme të lëvizjes së kyçeve; * Vendndodhjes së kyçeve; * Formave të tjera të muskujve, përveç atyre të gjymtyrëve.   **Faza e tretë**: Mësuesi drejton nxënësit të shikojnë figurat në libër (rubrika provo veten)dhe t’i përgjigjen pyetjes, se me cilën prej figurave ngjason trupi i tyre dhe përse?  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | |