**V- MIRËQENIA SOCIALE-FAMILJA DHE SHËNDETI**

Në këtë nën tematikë jepet një informacion i vleshëm dhe i domosdoshëm mbi rreziqet në shtëpi dhe rregullat kryesore për të qenë sa më i sigurt, si dhe nevojën e kujdesit për të miturin në shtëpi, nga një i rritur.

**Mësimi 21: Rreziqet në shtëpi**

|  |  |  |  |  |
| --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | **Klasa: 3** |
| **Tema mësimore**: Rreziqet në shtëpi | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e fushës/lëndës:**  **Nxënësi/sja:**   * Identifikon disa prej rreziqeve kryesore që mund të hasen në shkollë, në rrugë, etj.; * Identifikon disa prej rreziqeve që mund të hasen në shtëpi. | | | | **Fjalët kyçe:**  Rreziqe, siguria në shtëpi. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | | |
| **Faza e parë**: Mësuesi fton nxënësit t’i përgjigjen pyetjeve:   * Ku mendoni se ndiheni më të sigurt, në shtëpi, në shkollë, etj. * Cilat mund të jenë disa prej rreziqeve që mund të hasni në shkollë, në rrugë apo në vendet ku luani?   **Faza e dytë:** Mësuesi fillon të shpjegojë me shembuj konkret rreth:   * Rreziqeve që mund të hasen në shtëpi (edhe pse ajo konsiderohet vendi më i sigurt për fëmijët)? * Rreziqeve, në kuzhinë, në banjë, nga prizat, nga balloket apo dritaret, të vrapuarit nëpër shtëpi, të lënies së lodrave pa kujdes, etj.   **Faza e tretë**: Mësuesi drejton nxënësit të diskutojnë rreth asaj që mësuar në orë e mësimit dhe informacionit që kanë marrë nga burime të ndryshme, duke iu referuar edhe pamjeve tek ushtrimi i rubrikës “Provo veten”.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë, si dhe të kryejnë me korrektësi fazat e ushtrimit të drejtqëndrimit. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | |