***MËSIMI 22: SIGURIA NË SHTËPI***

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | | **Klasa: 3** |
| **Tema mësimore**: Siguria në shtëpi | | **Situata e të nxënit:** Bashkëbisedim, sjellja shembujve dhe reflektim i nxënësve | | | |
| **Rezultatet e fushës/lëndës:**  **Nxënësi/sja:**   * Identifikon rreziqe të mundëshmë në shtëpi; * Praktikon mënyra të shmangies apo parandalimit të rreziqeve në shtëpi. | | | | **Fjalët kyçe:**  Rreziqe, siguria në shtëpi. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | | | |
| **Faza e parë**: Mësuesi fton nxënësit t’i përgjigjen pyetjeve:   * A ju qëllon të qëndroni vetëm në shtëpi, kur prindërit janë në punë? * Çfarë ju këshillojnë prindërit për të evituar rreziqe të ndryshme në shtëpi?   **Faza e dytë:** Mësuesi fillon të shpjegojë me shembuj konkret rreth:   * Rreziqeve nga aparaturat në shtëpi dhe kujdesi për tu ruajtuar nga ndonjë rrezik i mundshëm; * Rreziqeve nga prizat elektrike dhe kujdesi për tu ruajtuar nga ndonjë rrezik i mundshëm; * Rreziqet nga dritaret dhe ballkonet e ndërtesave të larta dhe dhe kujdesi për tu ruajtuar nga ndonjë rrezik i mundshëm; * Rreziqet nga objektet e lëna pa kujdes nëpr shtëpi dhe kujdesi për tu ruajtuar nga ndonjë rrezik i mundshëm; * Rreziqet nga solucionet larës dhe kujdesi për tu ruajtuar nga ndonjë rrezik i mundshëm.   **Faza e tretë**: Mësuesi drejton nxënësit të diskutojnë rreth asaj që mësuar në orë e mësimit dhe informacionit që kanë marrë nga burime të ndryshme, duke bërë pyetjet:   * Cilat mund të jenë rreziqet e tjera në shtëpi? * Si kujdesesh ti për veten dhe për motrat e vëllezërit më të vegjël, kur nuk je nën vëmëndjen e prindërve?   Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë, si dhe të kryejnë me korrektësi fazat e ushtrimit të drejtqëndrimit. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | | |
| **Detyrat dhe puna e pavarur:**  **Nxënësit:** Të tregojnë në shtëpi tek familjarët atë që mësuan në klasë. | | | | | |