***MËSIMI 25: VEPRIMTARI, “TAKIM ME NJË PUNONJËS SOCIAL”***

Si përmbledhëse e të gjitha njohurive të trajtuara në temat mësimore të mësipërme, do të zhvillohet një veprimtari, që konsiston në organizimin e një takimi me një punonjës social , i cili do t’u flasë nxënësve se si të kujdesen për veten e të shmangin rreziqe të ndryshme që mund tu ndodhin në shtëpi. Kjo veprimtari duhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, si dhe të zhvillojë aftësitë e komunikimit dhe të shprehurit.

|  |  |  |  |  |
| --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | **Klasa: 3** |
| **Tema mësimore: Veprimtari “**Takim me një punonjës social” | | **Situata e të nxënit:** Takim me një punonjës social, bashkëbisedim pyetje-përgjigje, sjellja shembujve dhe reflektim i nxënësve. | | |
| **Rezultatet e fushës/lëndës**  **Nxënësi/sja:**   * Identifikon mënyra të shmangies apo parandalimit të rreziqeve në shtëpi; * Kupton nevojën e kujdesit për një të mitur nga një i rritur, kur ndodhet në shtëpi; * Identifikon disa prej rreziqeve kryesore që mund të hasen në shkollë, në rrugë, etj.; * Identifikon disa prej rreziqeve që mund të hasen në shtëpi; * Identifikon disa prej institucioneve (numra emergjence), që ofrojnë ndihmë në raste të situtave të emergjencës; * Diskuton lirshëm dhe ndan mendimet me të tjetër; * Menaxhon emocione gjatë diskutimit (bisedës, debatit). | | | | **Fjalët kyçe:**  Punonjës social, rreziqe në shtëpi, në shkollë, në ambientin e lojës, institucione të ndihmës sociale, policia e shtetit, bashkëbisedim. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, shkencat sociale, gjuhën dhe komunikimin | |
| **Metodologjia dhe veprimtaritë e nxënësve** | | | | |
| **Veprimi 1** Mësuesi duhet të instruktojë nxënësit që të bisedojnë më parë në shtëpi me prindërit për të marrë informacion rreth asaj që dinë ata mbi mënyrat e sjelljes dhe rregullat për shmangien apo parandalimit e rreziqeve në shtëpi, në rrugë apo në ambientet e lojës së fëmijëve.  **Veprimi 2** Mësuesi duhet të instruktojë nxënësit që të konsultohen me prindërit rreth asaj që dëshirojnë të mësojnë nga punonjësi social.  **Veprimi 3** Mësuesi i drejton nxënësit të bëjnë një listë me pyetje për punonjësin social, rreth temës së veprimtarisë.  **Veprimi 4** Lista me pyetje i jepet punonjësit social një ditë përpara, që të përgatisë përgjigjet.  **Veprimi 5** Organizohet takimi në klasë me punonjësin. Mësuesi drejton bashkëbisedimin rreth pyetjeve që janë në listë, por nxënësit mund të bëjnë edhe pyetje të tjera, që të lindin gjatë bisedës.  Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en dhe punonjësin social për njohuritë që kanë rreth temës që diskutohet.  Do të vlerësohen për dukuritë pozitive të shfaqura gjatë diskutimit, (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | |