***MËSIMI 15: VEPRIMTARI, TAKIM ME NJË MJEK***

Si përmbledhëse e të gjitha njohurive të trajtuara në temat mësimore të mësipërme, do të zhvillohet një veprimtari, që konsiston në organizimin e një takimi me një mjek pneumolog, i cili do t’u flasë nxënësve rreth kujdesit për mushkëritë. Kjo veprimtari duhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, si dhe të zhvillojë aftësitë e komunikimit dhe të shprehurit.

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | | **Klasa: 3** |
| **Tema mësimore: Veprimtari:** Takim me një mjek | | **Situata e të nxënit:** Takim me një mjek, bashkëbisedim pyetje-përgjigje, sjellja shembujve dhe reflektim i nxënësve. | | | |
| **Rezultatet e fushës/lëndës**  **Nxënësi/sja:**   * Identifikon situata (simptoma) të thjeshta shëndetësore që sjellin shqetësime në frymëmarrje * Diskuton lirshmen dhe ndan mendimet me të tjetër * Menaxhon emocione gjatë diskutimit (bisedës, debatit). | | | | **Fjalët kyçe:**  Mjek pneumolog, kujdesi për mushkëritë, shëndeti i mushkërive | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | | | |
| **Veprimi 1** Mësuesi duhet të instruktojë nxënësit që të bisedojnë më parë në shtëpi me prindërit për të marrë informacion rreth asaj që dinë ata mbi shëndetin e mushkërive dhe mënyrave e teknikave për përmirësimin e punës së tyre.  **Veprimi 2** Mësuesi duhet të instruktojë nxënësit që të konsultohen me prindërit rreth asaj që dëshirojnë të mësojnë nga mjeku.  **Veprimi 3** Mësuesi i drejton nxënësit të bëjnë një listë me pyetje për mjekun, rreth temës së veprimtarisë  **Veprimi 4** Lista me pyetje i jepet mjekut një ditë përpara, që të përgatisë përgjigjet.  **Veprimi 5** Organizohet takimi në klasë me mjekun. Mësuesi drejton bashkëbisedimin rreth pyetjeve që janë në listë, por nxënësit mund të bëjnë edhe pyetje të tjera, që të lindin gjatë bisedës.  Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en dhe mjekun për njohuritë që kanë rreth temës që diskutohet.  Do të vlerësohen për dukuritë pozitive të shfaqura gjatë diskutimit, (respektimi mendimit të shokëve, radhës së diskutimit, pjesëmarrja aktive në diskutim, etj.) | | | | | |