***MËSIMI 2: KOCKAT DHE SISTEMI SKELETOR***

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | **Klasa: 3** | |
| **Tema mësimore:** Kockat dhe sistemi skeletor | | **Situata e të nxënit:** Bashkëbisedim, sjellja shembujve dhe reflektim i nxënësve | | | |
| **Rezultatet e fushës/lëndës:**  **Nxënësi/sja:**   * Kupton nga se formohet sistemi skeletor; * Kupton funksionet kryesore të sistemit skeletor; * Ndjek zakone të shëndetshme për ruajtjen e kockave. | | | | | **Fjalët kyçe:**  Kocka, sistem skeletor, mjek ortoped, |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | | | |
| **Faza e parë** : Mësuesi fton nxënësit t’i përgjigjen pyetjeve:   * Ku ndodhen kockat? Mund të dallosh ndonjërën prej tyre në trupin tënd? * A janë ato të buta apo të forta? * Përse shërbejnë kockat? * Çfarë do të ndodhte nëse trupi nuk do të kishte kocka?   **Faza e dytë:** Mësuesi fillon të shpjegojë me shembuj konkret (duke treguar edhe kuriozitetet të ndryshme) rreth:   * Përbërjes së kockave dhe sistemit skeletor; * Funksioneve kryesore të sistemit skeletor; * Këshillave kryesore për shëndetin e sistemit skeletor.   **Faza e tretë**: Mësuesi drejton nxënësit të kujtojnë nga mësimet e klasës së dytë, informacionet që kanë marrë mbi mjekun ortoped, si dhe për çfarë kujdeset ai.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | | |