***MËSIMI 23: KUSH KUJDESET PËR MUA NË SHTËPI***

|  |  |  |  |  |
| --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | **Klasa: 3** |
| **Tema mësimore:** Kush kujdeset për mua në shtëpi | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e fushës/lëndës:**  **Nxënësi/sja:**   * Kupton nevojën e kujdesit për një të mitur nga një i rritur, kur ndodhet në shtëpi; * Identifikon dhe praktikon mënyra të shmangies apo parandalimit të rreziqeve në shtëpi. | | | **Fjalët kyçe:**  Rreziqe, siguria në shtëpi, kujdes ndaj të miturit. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, shkencat shoqërore, gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë** : Mësuesi fton nxënësit t’i përgjigjen pyetjeve:   * A ju qëllon ndonjëherë të qëndroni vetëm në shtëpi apo prindërit tuaj kujdesen që të jetë gjithmonë dikush me ju (një i rritur)? * Kush (zakonisht) qëndron me ju në shtëpi (kur nuk i keni prindërit)? * Përse mendoni që është e rëndësishme që një i rritur të qëndroj me ju në shtëpi që ju të mos qëndroni vetëm?   **Faza e dytë:** Mësuesi fillon të shpjegojë me shembuj konkret rreth:   * Arsyeve përse fëmijët (mosha e nxënënsve) nuk duhet të qëndrojnë vetëm në shtëpi; * Cilët mund të jenë personat e tjerë që mund të kujdesen për fëmijët në shtëpi, përveç prindërve? * Kujdesit që duhet të kenë fëmijët kur me ta qëndrojnë gjyshërit; * Kujdesit që duhet të tregojnë për motrat dhe vëllëzërit më të vegjël.   **Faza e tretë**: Mësuesi drejton nxënësit të diskutojnë rreth asaj që mësuar në orë e mësimit, informacionit që kanë marrë nga burime të ndryshme, si dhe eksperiencave personale.  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë, si dhe të kryejnë me korrektësi fazat e ushtrimit të drejtqëndrimit. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.). | | | | |
| **Detyrat dhe puna e pavarur:**  **Nxënësit:** Të zbulojnë më tepër nga familjarët, mbi mënyrat se si kujdesen për ta (fëmijët), për një shtëpi sa më të sigurt për shëndetin fëmijëve të tyre. | | | | |