***MËSIMI 8: KU DUHET TË DREJTOHESH PËR T’U USHTRUAR ME SPORT?***

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla: II** | | **Klasa: 3** | |
| **Tema mësimore:** Ku duhet të drejtohesh për t’u ushtruar me sport? | | **Situata e të nxënit:** Bashkëbisedim, sjellja shembujve dhe reflektim i nxënësve | | | |
| **Rezultatet e fushës/lëndës:**  **Nxënësi/sja:**   * Identifikon institucionet kryesore që ofrojnë mundësi për t’u ushtruar me sport; * Tregon interes për tu aktivizuar në një sport të caktuar (që i pëlqen). | | | | | **Fjalët kyçe:**  Sporte, Shoqatat e Sportit të Shkollës, Klub Sportiv. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Gjuhën dhe komunikimin | | |
| **Metodologjia dhe veprimtaritë e nxënësve** | | | | | |
| **Faza e parë** : Mësuesi fton nxënësit t’i përgjigjen pyetjeve:   * A mendoni se duhet të keni talent sportiv për tu ushtruar me sport? * Nëse jeni të aktivizuar në ndonjë sport, ku ushtroheni, në cilin ekip apo klub sportiv? * Nëse keni dëshirë të aktivizoheni, ku mendoni se duhet të drejtoheni për të ushtruar sportin që ju pëlqen?   **Faza e dytë:** Mësuesi fillon të shpjegojë me shembuj konkret (duke treguar edhe kuriozitetet të ndryshme) rreth:   * Aktivizimit që të gjithë duhet të kenë në një apo më shumë sporte, pavarësisht nëse gëzojnë talent sportiv apo jo, për të përfituar prej tij. * Ku duhet të drejtohen për tu aktivizuar në sportin e parapëlqyer (duke sqaruar mbi misionin e Shoqatës së Sportit në Shkollë). * Mundësisë për tu aktivizuar në më shumë se sa një sport i caktuar (duke marrë në konsideratë dëshirat dhe kohën në dispozicion për tu ushtruar).   **Faza e tretë**: Mësuesi drejton nxënësit të diskutojnë rreth asaj që mësuar në orë e mësimit dhe informacionit që kanë marrë nga burime të ndryshme, duke bërë pyetjet:   * Do të kishe dëshirë të praktikoheshe me ndonjë sport apo të pëlqen të ushtrohesh në mënyrë të pavarur? * Çfarë sportesh janë të organizuara në Shoqatën e Sportit të Shkollës tënde? * A ka në qytetin tënd klub apo shoqatë sportive? * Po pranë vendbanimit tënd? * Çfarë sportesh organizohen në to?   Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë, si dhe të kryejnë me korrektësi fazat e ushtrimit të drejtqëndrimit. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.) | | | | | |
| **Detyrat dhe puna e pavarur:**  **Nxënësit:** Të pyesin prindërit dhe të këshillohen me ta rreth asaj që mësuan në klasë, si dhe për diskutuar mundësi për të përzgjedhur një sport me të cilin të ushtrohen. | | | | | |